drage
        
         (vikingskip)
Store norske leksikon,Teknologi og industri,Transport,Sjøfart og skipsindustri,Skip og skipstyper,Historiske båttyper,Vikingskip
Drage var et større hærskip i vikingtiden fra Harald Hårfagres tid og utover, gjerne med et dragehode i stevnen.
Drageskipene kunne også ha hoder av andre dyr eller endog mennesker, skipene hadde navn som Ormen lange og Karlshode. Osebergskipet hadde i stevnen et unikt dragehode (ormehode), nå i Universitetets Oldsaksamling i Oslo.Forrest i dragen plasserte man gjerne de tapreste mennene, stavnbuene. Mellom dem og masten var forrommet med sete for høvdingen, så fulgte krapperommet og akter var løftingen, der styrmannen hadde sin plass ved sideroret og høvdingen sitt soverom. Langs relingen anbrakte man skjoldene til alle som var om bord. Les mer i Store norske leksikon vikingskip vikingtiden dragehode